钦定古今图书集成/明伦汇编/人事典/第052卷 > 《申鉴》 > 《颜乐亭铭》宋·程颢
## 钦定古今图书集成/明伦汇编/人事典/第052卷 > 《申鉴》 > 《颜乐亭铭》宋·程颢

‘天之生民，是为物则。非学非师，孰觉孰识。圣贤之分，
古难其明。有孔之遇，有颜之生。圣以道化，贤以学行。
万世心目，破昏为醒。周爰阙里，惟颜旧止。巷污以榛，
井湮而圮。乡闾蚩蚩，弗视弗履。有卓其谁，师门之嗣。
追古念今，有恻其心。良价善谕，发帑出金。巷治以辟，
井渫而深。清泉泽物，佳木成阴。载基载落，亭曰颜乐’。
昔人有心，予忖予度。千载之上，颜惟孔乐；百世之下，
颜居孔作。盛德弥光，风流日长。道之无疆，古今所常。
水不忍废，地不忍荒。呜呼正学，其何可忘！